รถคันแรกแรง8แสนคัน
สรรพสามิต คาด ปิดโครงการรถคันแรกจะมีผู้ใช้สิทธิ์ทะลุ 8 แสนคัน คืนภาษี 5.7 หมื่นล้าน
9 ธ.ค. 2555

สรรพสามิต คาด ปิดโครงการรถคันแรกจะมีผู้ใช้สิทธิ์ทะลุ 8 แสนคัน คืนภาษี 5.7 หมื่นล้าน
นายสมชาย พูลสวัสดิ์ อธิบดีกรมสรรพสามิต เปิดเผยว่า ขณะนี้มีผู้มายื่นใช้สิทธิรถคันแรกแล้ว 7 แสนคัน คิดเป็นเงินที่ต้องจ่ายคืน 5 หมื่นล้านบาท และคาดว่าถึงสิ้นปีจะมีผู้มาใช้สิทธิกว่า 8 แสนคัน เป็นเงินที่ต้องจ่ายคืนประมาณ 5.7 หมื่นล้านบาท ซึ่งสูงกว่าเป้าหมายที่ตั้งไว้เดิม 5 แสนคัน เป็นเงินที่ต้องคืน 3 หมื่นล้านบาท 
ทั้งนี้ ทางกระทรวงการคลังยืนยันว่าผู้ที่ใช้สิทธิจะได้เงินคืนทุกรายตามนโยบายของรัฐบาล รวมทั้ง ไม่ส่งผลกระทบต่อการจัดเก็บรายได้ของประเทศ เพราะการคืนเงินจะใช้เงินภาษีจากผู้ซื้อรถยนต์ก่อนหน้านี้